શહેરમાં લોહીનો વેપલો કરતા શખ્સો ઉપર વિશેષ વોચ રાખવા પોલીસ કમિશ્નર અગ્રવાલ, જેસીપી અહેમદ, ડીસીપી સૈની, ડીસીપી જાડેજા, એસીપી ક્રાઇમ સરવૈયાની સૂચનાથી એન્ટી હ્યુમન ટ્રાફિકિંગ સ્ક્વોડના પીએસઆઇ એમ એસ અન્સારી અને તેમની ટિમના એએસઆઇ જે પી મહેતા, બકુલભાઈ વાઘેલા, મહમદ અજરુદીન બુખારી, જયપાલસિંહ ઝાલા,આર સી ભટ્ટ, બદલભાઈ દવે, ધર્મેન્દ્રસિંહ જાડેજા, મયુરસિંહ રાણા, ધીરેનભાઈ ગઢવી સહિતના સ્ટાફે બાતમી આધારે કાલાવડ રોડ ઉપર આવેલ કોસ્મોપ્લેક્સ સિનેમાની સામે ગ્રીન હિલ નામના રહેણાંક ૧૦૧ નંબરના ફ્લેટમાં સાંજે ડમી ગ્રાહક મોકલ્યો હતો અને ગ્રાહક તરફથી કોલ આવતા જ સ્ટાફે દરોડો પાડ્યો હતો દરોડો પાડતા ત્યાં જુદા જુદા રુમમાંથી બંગાળની બે યુવતીઓ મળી આવી હતી અને આ જ ફ્લેટમાં રહેતો હિરેન જગદીશભાઈ સાપરા નામનો શખ્સ જે લોહીનો વેપલો કરાવતો હતો તે પણ મળી આવતા તેની ધરપકડ કરી હતી પ્રાથમિક પૂછતાછમાં હિરેન આ બંને બંગાળી યુવતજ્ઞીઓને ફ્લેટમાં જ ગોંધી રાખતો અને બહારથી ગ્રાહકો બોલાવી દેહ વ્યાપાર કરાવતો હતો પોતે ગ્રાહક દીઠ ૨૦૦૦ રુપિયા લેતો અને યુવતીઓને ૧૦૦૦ રુપિયા આપતો હતો પોલીસે ૫૦૦૦ રુપિયાનો ફોન અને ૧૦ હજાર રોકડા સહીત ૧૫ હજારનો મુદામાલ કબ્જે લઇ બંને લલનાઓને સાક્ષી બનાવી છે હિરેન છ મહિનાથી લોહીનો વેપલો ચલાવતો હોવાનું જાણવા મળ્યું છે.